**ÚNKP 2018/2019. elszámolható költségek**

**24/2013. (II. 5.) Korm. rendelet a nemzeti felsőoktatási kiválóságról 12. §** (2) Az előirányzat terhére az ösztöndíj összege negyven százalékának megfelelő támogatás biztosítható a felsőoktatási intézmény számára. A támogatás **az ösztöndíjjal támogatott kutatásának dologi és felhalmozási költségeinek, továbbá a felsőoktatási intézmény kutatással összefüggő általános költségeinek, valamint az ösztöndíj lebonyolítási költségeinek fedezetére fordítható**. Az általános költségek és a lebonyolítási költségek összege nem haladhatja meg a támogatás összegének ötven százalékát.

1. **Bérköltség, egyéb személyi jellegű kifizetések**

Kizárólag az ÚNKP-val összefüggő személyi jellegű ráfordítások (pályázatok bírálói, ÚNKP adminisztrátorok) számolhatók el.

Elszámolható az ÚNKP ügyintézők, és a pályázatok bírálóinak bérköltsége (közalkalmazotti jogviszony (illetve közalkalmazott részére munkakörébe nem tartozó többletfeladatra kötött keresetkiegészítésről szóló megállapodás), vagy munkaviszony, vagy természetes személlyel kötött megbízási szerződés keretében történő munkavégzés keretében). Munkavállalóknak fizetett személyi jellegű költségek: munkába járás költsége, étkezési hozzájárulás járulékkal és kezelési költségekkel együtt, Cafeteria juttatás, ruhapénz járulékokkal együtt elszámolható abban az esetben, ha az intézmény egységes, minden munkavállalójára kiterjedő, jogszabályoknak megfelelő belső szabályozással rendelkezik a kifizethető juttatások körére és mértékére vonatkozóan. A tevékenységhez kapcsolódó egyéb személyi jellegű kifizetések (ruhapénz, étkezési jegy, tömegközlekedési bérlet/jegy stb.), kapcsolódó járulékaikkal együtt az intézmény belső szabályzatával összhangban, a tevékenységre fordított munkaidővel arányosan elszámolhatók. Nem számolható el jutalom vagy olyan jutalom jellegű kifizetés, amely mögött a teljesítés nem igazolható.

1. **Munkaadókat terhelő járulékok és szociális hozzájárulási adó**

Elszámolhatók a hatályos jogszabályok szerinti, munkáltatót terhelő adók és járulékok.

1. **Dologi kiadások**

A tevékenység megvalósítása érdekében szükséges és elengedhetetlen dologi kiadások elszámolására van lehetőség, melyek közvetlenül kapcsolódnak az ösztöndíjasok kutatásához, illetve az ösztöndíjprogram lebonyolításához.

1. Anyagköltség, készletbeszerzés

* Szakmai anyagok beszerzése: elszámolható többek között az ösztöndíjasok kutatásához szükséges folyóiratok, könyvek beszerzése, előfizetése után fizetett vételár, valamint a kutatáshoz szükséges anyagok, eszközök, védőfelszerelések vételára
  + - Üzemeltetési anyagok beszerzése: elszámolható az ösztöndíjprogram lebonyolításával, valamint az ösztöndíjasok kutatásával összefüggésben vásárolt irodaszerek, nyomtatási, sokszorosítási feladatokkal összefüggő anyagok beszerzése után fizetett vételár
    - Informatikai szolgáltatások igénybevétele: elszámolható a kutatással összefüggésbe hozható adatbázis előfizetése, szoftver, licenc vételára

1. Szellemi tevékenység költségei, szakértői, előadói díjak: elszámolható az ösztöndíjasok kutatásával összefüggésben felmerült fordítás, lektorálás díja, grafikai tervezés, kivitelezés, könyvvizsgáló díja, egyéb szakértői, előadói tiszteletdíjak
2. Bérleti díjak: elszámolható az ösztöndíjasok kutatásával kapcsolatos kutatóhely használati, bérleti díj, gépkocsi bérleti díja, egyéb kutatáshoz szükséges eszköz bérleti díja
   * + 1. Rezsi jellegű kiadások: Elszámolható a villamosenergia, gázenergia, távhő- és melegvízszolgáltatások, víz- és csatornadíjak, és telefonköltség kutatással és lebonyolítással összefüggésben felmerült arányos összege
       2. Szállítási, utazási költségek

Elszámolható az ösztöndíjasok kutatásával kapcsolatban felmerült utazási és szállásköltség.

Az útiköltségektervezésénél figyelembe kell venni, hogy az útiköltségek (utazás és helybiztosítás költsége) a 2. osztályú tömegközlekedési eszközök, külföldre repülőgéppel történő utazás esetén turista osztályú repülőjegy igénybevétele alapján számolhatók el.

Hivatali vagy saját (vagy közeli hozzátartozó) gépkocsi használat esetén a megtett kilométerek alapján a tényleges benzinköltség, vagy a Nemzeti Adó- és Vámhivatal (NAV) által közzétett elszámolható üzemanyag-költség és a kilométerenkénti adómentes térítés számolhatók el.

Repülőgéppel történő utazás esetén elszámolható a reptéri illeték, transzfer.

Az utasbiztosítás és a vízum költsége külföldi utazás esetén elszámolható.

Utazási bérlet költségét olyan arányban lehet figyelembe venni, amilyen arányban az a projekt tevékenységet szolgálja.

Az útiköltségek között elszámolható még az autópálya díj adott időszakra vonatkozóan megvásárolható legkisebb egysége, illetve parkolási díj a projektben rögzített tevékenységgel összefüggésben, az adott tevékenység időtartamával megegyező időtartamra.

Szállásköltségként maximum 3 csillagos szállodai szolgáltatás számolható el.

Kiküldetés esetén étkezési költség és járulékaicsak akkor számolhatók el, ha a kiküldött nem részesült napidíjban. A költségeket számlával kell igazolni.

A kiküldetés helyszínén igénybe vett tömegközlekedési eszközökön történő közlekedés költsége bizonylat alapján elszámolható, indokolt esetben taxiköltség szintén elszámolható.

* + - 1. Egyéb szolgáltatások vásárlása: elszámolható a konferenciák részvételi/regisztrációs díja, ösztöndíjasok kutatásával összefüggésben felmerült tagdíj, a kutatással, illetve az ösztöndíjprogram lebonyolításával kapcsolatban felmerült nyomdai, sokszorosítási díj, postai díj, ingatlanok, informatikai eszközök és a kutatás során használt tárgyi eszközök karbantartásával kapcsolatban felmerült költségek arányos része, banki költségek, az ÚNKP-val összefüggésben rendezett konferencia szervezésével kapcsolatos költségek

1. **Végső kedvezményezettnek továbbítandó működési célú támogatás**

Ezen a jogcímen kell elszámolni az ÚNKP ösztöndíjakat.

1. **Beruházások**

Az ösztöndíjasok kutatása érdekében szükséges és elengedhetetlen tárgyi eszközök és immateriális javak beszerzésére van lehetőség.

Elszámolhatók a befektetett eszköznek minősülő informatikai eszközök, valamint ingatlannak és informatikai eszköznek nem minősülő tárgyi eszközök bekerülési értékébe beszámító kiadások, továbbá a szoftver, licence költségei, adatbázis- és alkalmazásfejlesztés.