AZ EMBERI ERŐFORRÁSOK MINISZTERE ÁLTAL KIADOTT

NEMZETI FELSŐOKTATÁSI KIVÁLÓSÁG ÖSZTÖNDÍJ

(ÚJ NEMZETI KIVÁLÓSÁG PROGRAM)

MŰKÖDÉSI SZABÁLYZATA

2018/2019. tanévre

A nemzeti felsőoktatási kiválóságról szóló 24/2013. (II. 5.) Korm. rendelet 12. §-ának (4) bekezdése alapján az Új Nemzeti Kiválóság Program – nemzeti felsőoktatási kiválóság ösztöndíj működési szabályzatát (a továbbiakban: Szabályzat) az emberi erőforrások minisztere a következők szerint határozza meg:

# Általános bevezető

1. **Az Új Nemzeti Kiválóság Program célja**

Az Új Nemzeti Kiválóság Program (a továbbiakban: ÚNKP) Magyarország Kormánya által a nemzeti felsőoktatási kiválóság támogatására alapított ösztöndíjprogram.

Az ÚNKP célja, hogy támogassa a hazai kutatói és alkotóművészi utánpótlást,   
a tudományos és művészeti pályán való elindulást majd pályán tartást, valamint a fiatal kiválóságok támogatásával segítse a nemzetközi szinten is kiváló, tapasztalt kutatók és alkotók munkáját. Az ÚNKP ösztönzi a kimagasló kutatási és alkotói tevékenységet,  
a kiváló teljesítményt nyújtó, magyarországi felsőoktatási intézménynél kutatást és alkotó tevékenységet folytató – alapképzésben, mesterképzésben vagy doktori képzésben részt vevő – hallgatók, doktorjelöltek, 45 év alatti oktató, kutatók támogatásával. Az ÚNKP a kutatói, alkotói kiválóságot minden tudomány- és művészeti területet figyelembe véve kívánja elősegíteni a tudományos kutatásokat és az innovációt.

Az ÚNKP a kutatói életpálya egyes szakaszaiban nyújtott nemzetközi színvonalú támogatással a kutatás és innováció területén elősegíti a jövő nemzedék kutatói, művészeti életpályára vonzását, illetve a már pályán lévő kutatók, művészek kutatói, alkotói tevékenységének megvalósulását. A kiválóság támogatása serkenti a versenyt, a kutatói, alkotói korfa kiegyensúlyozottabbá válását, a felhalmozott tudás Magyarországon történő hasznosulását. Az ÚNKP közvetve erősíti a felsőoktatási alapkutatásokat, a kiemelkedő kutatói, alkotói munka támogatásával példaértékű mintát biztosít a kiválóság elismerésére, elősegíti, hogy a magyar intézményekben felhalmozódott szakmai ismeretek, kutatási, alkotói eredmények hozzáférhetővé és felhasználhatóvá váljanak a tudományos, művészi közösség számára.

## Jogszabályok és egyéb szabályozók

* 1. Az ÚNKP-t a nemzeti felsőoktatási kiválóságról szóló 24/2013. (II. 5.) Korm. rendelet (a továbbiakban: kiválósági Kormányrendelet) 9-12. §-a szabályozza.
  2. A jelen dokumentumban nem szabályozott kérdésekben különösen a nemzeti felsőoktatásról szóló 2011. évi CCIV. törvény; a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény; a kiválósági Kormányrendelet; a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet; a doktori iskolákról, a doktori eljárások rendjéről és a habilitációról szóló 387/2012. (XII. 19.) Korm. rendelet; a felsőoktatási felvételi eljárásról szóló 423/2012. (XII. 29.) Korm. rendelet; Magyarország 2018. évi központi költségvetéséről szóló 2017. évi C. törvény; a Polgári Törvénykönyvről szóló 2013. évi V. törvény; az államháztartásról szóló 2011. évi CXCV. törvény; a számvitelről szóló 2000. évi C. törvény; az államháztartásról szóló törvény végrehajtásáról szóló 368/2011. (XII. 31.) Korm. rendelet, fejezeti kezelésű előirányzatok és központi kezelésű előirányzatok kezeléséről és felhasználásáról 58/2015. (XII. 30.) EMMI rendelet, valamint az Emberi Erőforrások Minisztériuma Szervezeti és Működési Szabályzata, egyéb szabályzatai és utasításai az irányadók.

1. **A Szabályzat célja és hatálya**

A kiválósági Kormányrendelet 12. §-ának (4) bekezdése alapján: „a nemzeti felsőoktatási kiválósági ösztöndíj támogatási időtartamát, az ösztöndíj összegét, a pályázás és a kiválasztás eljárásrendjét az ösztöndíjprogram működési szabályzata tartalmazza.   
Az ösztöndíjprogram működési szabályzatát a miniszter határozza meg.   
Az ösztöndíjprogram működési szabályzatát a minisztérium honlapján nyilvánosságra kell hozni”.

1. **A támogatás forrása, a támogatási döntésre jogosult**
   1. Az ÚNKP támogatások fedezetét a XX. Emberi Erőforrások Minisztériuma fejezet, 20/3/3. Kiválósági támogatások fejezeti kezelésű előirányzat biztosítja. A 2018/2019. pályázati fordulóra rendelkezésre álló keretösszeg 4 000 000 000 Ft (a továbbiakban: ÚNKP előirányzat).
   2. A kiválósági Kormányrendelet 12. § (1) bekezdése értelmében az ösztöndíjak odaítéléséről a miniszter dönt. Az Emberi Erőforrások Minisztériuma Szervezeti és Működési Szabályzatáról szóló 33/2014. (IX. 16.) EMMI utasítás 1. melléklet 6. függelék „III. Oktatási ágazat” rész „B) A kiadmányozási jogkör átruházása egyéb ügyekben” 14. alpont értelmében a nemzeti felsőoktatási kiválóság ösztöndíjjal kapcsolatos kormányzati feladatok ellátása során, így az ösztöndíjak odaítéléséről átruházott jogkörben a Felsőoktatás- és Kutatásstratégiai Főosztály vezetője dönt.
2. **A támogatás érintett szereplői**

Az ÚNKP lebonyolítása során az Emberi Erőforrások Minisztériuma a **Támogató**,   
az ösztöndíjast fogadó, illetve a Pályázatot lebonyolító felsőoktatási intézmény a **Fogadó felsőoktatási intézmény**, a támogatott pályázó az **Ösztöndíjas**.

## 6. Az ÚNKP támogatásának formái

***6.1.******A Fogadó felsőoktatási intézmények, valamint azok ÚNKP támogatási keretének meghatározása (a továbbiakban: intézményi ÚNKP támogatási keret)***

6.1.1. Az intézményi ÚNKP támogatási keret két keretből állhat:

- „A” keret: az alap- és mester- (osztatlan) képzésben részt vevő hallgatók kutatói ösztöndíja, valamint az intézményi 40%-os támogatás (a továbbiakban: „A” keret),

- „B” keret: a doktori képzésben részt vevő hallgatók, doktorjelöltek kutatói ösztöndíja, valamint az intézményi 40%-os támogatás (a továbbiakban: „B” keret).

6.1.2. Az „A” keret, valamint a „B” keret, összegét a I.6.1.3. és az I.6.1.4. pontban meghatározott szakmai forrásallokációs szempontok alapján a Támogató számítja ki. Az „A” keret és a „B” keret összege teszi ki a fogadó felsőoktatási intézmény intézményi ÚNKP támogatási keretét. Az intézményi ÚNKP támogatási keret összegéről a Támogató írásban értesíti a Fogadó felsőoktatási intézményt, legkésőbb a Pályázati Kiírások megjelenését megelőző 20 naptári nappal.

6.1.3. Az **„A” keret** a 2015. és a 2017. évi Országos Tudományos Diákköri Konferencia helyezett és különdíjas dolgozatainak száma, és a kétszeresen súlyozott Pro Scientia,   
Pro Arte aranyérmet szerzett hallgatói létszám alapján kerül szétosztásra a felsőoktatási intézmények között.

6.1.4. A **„B” keret** a 2015., 2016., és 2017. évben doktori képzésben részt vett és doktori címet szerzett hallgatók arányában kerül allokálásra a felsőoktatási intézmények között.

6.1.5. Az a felsőoktatási intézmény, amely az I.6.1.3. és az I.6.1.3. pontban meghatározott forráselosztási elv alapján nem rendelkezik sem „A”, sem „B” kerettel, vagy az „A” és „B” keret összege nem éri el azt a támogatási mértéket, amely összegből az „A” keret esetén legalább 4 fő 10 hónapos időszakra kalkulált ösztöndíjas támogatására (75.000 Ft/fő/hó ösztöndíj és az utána járó intézményi 40%-os támogatás figyelembe vételével), a „B” keret esetén legalább 4 fő 10 hónapos időszakra kalkulált ösztöndíjas támogatására (100.000 Ft/fő/hó ösztöndíj és az utána járó intézményi 40%-os támogatás figyelembe vételével) elegendő mértékű legyen, annak a felsőoktatási intézménynek a 2018/2019. tanévre ÚNKP támogatási keret nem kerül biztosításra. A 4 fő ösztöndíjas támogatására elegendő intézményi keretet el nem érő felsőoktatási intézményeknek kalkulált támogatási összegek a legalább 4 fő ösztöndíjas támogatására elegendő intézményi keretet elérő felsőoktatási intézmények között szétosztásra kerülnek, az I.6.1.3. és az I.6.1.4. pontban meghatározott szakmai forrásallokációs módszertan szerint, azonban a törölt intézmények nélküli arányszámban.

A szakmai forrásallokációhoz figyelembe vett felsőoktatási adatok forrása az „A” keret tekintetében az Országos Tudományos Diákköri Tanács által szolgáltatott adatok,   
a „B” keret tekintetében a Felsőoktatási Információs Rendszer (OSAP) adatbázisa.

6.1.6. Az ÚNKP előirányzat tartalmazza továbbá az ÚNKP „Tehetséggel fel!” Felsőoktatást Megkezdő Kutatói Ösztöndíj (a továbbiakban: „Tehetséggel fel!” keret), valamint az ÚNKP Bolyai+ Felsőoktatási Fiatal Oktatói, Kutatói Ösztöndíj (a továbbiakban: Bolyai+ keret) elkülönített támogatási keretét. Az elkülönített támogatási keret nem kerül előzetesen felosztásra a fogadó felsőoktatási intézmények között, az ÚNKP támogatási javaslat összeállításakor valamennyi érvényes és megfelelő minősítéssel rendelkező pályázat felterjesztésre kerül a Támogató felé. „Tehetséggel fel!” keretre és a Bolyai+ keretre pályázók azon felsőoktatási intézményekhez nyújthatnak be pályázatot, amelyek rendelkeznek „A” vagy „B” kerettel.

6.1.7. ÚNKP előirányzatból a I.6.1.3. és I.6.1.4. pontban rögzített szakmai forrásallokációs szempontok alapján kalkulált intézményi ÚNKP támogatási keretre, valamint a „Tehetséggel fel!” keretre és a Bolyai+ keretre - a nemzeti felsőoktatásról szóló 2011. CCIV. törvény 1. mellékletében felsorolt - állami felsőoktatási intézmények, valamint egyházi fenntartású nem állami felsőoktatási intézmények lehetnek jogosultak.

6.1.8. **Amennyiben az intézmény rendelkezik „A” kerettel**,   
úgy az intézményhez ÚNKP ösztöndíjra pályázhatnak az alábbi természetes személyek:

* az intézményhez a 2018/2019. tanévre alapképzésre teljes idejű (nappali), mester- (osztatlan) képzésre bármely munkarendre jelentkezők,
* jelenleg az intézménynél alapképzésben részt vevő és ezt a jogviszonyt a 2018/2019. tanévben teljes idejű képzésen (nappali) folytatni tervező alapképzésre jelentkező hallgatók,
* jelenleg az intézménynél mester- (osztatlan) képzésben részt vevő és ezt a jogviszonyt a 2018/2019. tanévben bármely munkarendben folytatni tervező mester- (osztatlan) képzésre jelentkező hallgatók.

(Az „A” kerettel rendelkező intézmények listáját a Pályázati Kiírás 1. számú melléklete tartalmazza. A pályázás további feltételeit a Pályázati Kiírás tartalmazza.)

6.1.9. **Amennyiben az intézmény rendelkezik** **„B” kerettel**, úgy az intézményhez ÚNKP ösztöndíjra pályázhatnak az alábbi természetes személyek:

* az intézményhez – a 2018/2019. tanévre bármely munkarendben doktori hallgatói képzésre jelentkező,
* jelenleg az intézménynél doktori hallgatói képzésben részt vevő és ezt a jogviszonyt a 2018/2019. tanévben bármely munkarendben folytatni tervező doktori hallgatók,
* 2018/2019. tanévben doktorjelölti jogviszonyt létesíteni tervező jelentkezők,
* jelenleg az intézménynél doktorjelölti jogviszonyban álló és a 2018/2019. tanévben ezt a jogviszonyt folytatni tervező doktorjelöltek.

(A „B” kerettel rendelkező intézmények listáját a Pályázati Kiírás 1. számú melléklete tartalmazza. A pályázás további feltételeit a Pályázati Kiírás tartalmazza.)

6.1.10. „A” kereten, valamint a „B” kereten belül a fogadó felsőoktatási intézmény az ÚNKP intézményi támogatási keretet szakmai szempontok figyelembe vételével intézményen belül karokra, doktori iskolákra feloszthatja az intézményi támogatási javaslat összeállítását megelőzően. A felosztás szakmai szempontjait a fogadó felsőoktatási intézmény ÚNKP intézményi eljárásrendi szabályzatában (továbbiakban: ÚNKP Szabályzat) rögzíti.

Az „A” kereten, valamint a „B” kereten belül a pályázati kiírások célcsoportjai (pályázói kör) közötti forráselosztás, valamint a „Tehetséggel fel!” keret és Bolyai+ keret támogatási javaslatot is tartalmazó intézményi támogatási javaslat összeállítása a pályázatok szakértői értékelését követően a fogadó felsőoktatási intézmény feladata.

6.1.11. **Keretek közötti forrásátcsoportosítás**

A Fogadó felsőoktatási intézmény rektora az „A” és a „B” keretek között a Támogató utólagos tájékoztatása mellett az átcsoportosítás indokainak megjelölésével a forrást – szakmai indokok alapján - szabadon átcsoportosíthatja.

Amennyiben valamely kereten belül maradvány keletkezik és azt az intézmény nem egészíti ki saját forrásból a I.6.2.3. pontban leírtak szerint, úgy azt a Fogadó felsőoktatási intézmény a Támogató utólagos tájékoztatása mellett szabadon átcsoportosíthatja.

***6.2. Az******Ösztöndíj***

* + 1. Az adott tanévben kiírásra kerülő Ösztöndíjpályázatok alapján, az intézményi ÚNKP támogatási keret, valamint a „Tehetséggel fel!” keret és Bolyai+ elkülönített keret mértékéig **ösztöndíjak kerülnek odaítélésre az 1. számú mellékletben meghatározott mértékben.**

6.2.2. Az ösztöndíjak **5 hónap vagy 10** **hónap** időtartamra (teljes hónapra, töredékhónap nem lehetséges) kerülnek odaítélésre az alábbiak szerint:

- alap, mester (osztatlan), doktori képzésben részt vevő hallgató esetén 5 (2018. szeptember 1.-2019. január 31. vagy 2019. február 1. – 2019. június 30.), vagy 10 hónap (2018. szeptember 1. – 2019. június 30.).

- doktorjelölt esetén megszakítás nélkül 5 hónap vagy 10 hónap 2018. szeptember 1.-2019. június 30. között.

- Bolyai+ ösztöndíjas fiatal oktató, kutató esetén megszakítás nélkül 10 hónap 2018. szeptember 1.- 2019. június 30. között.

6.2.3. Az ÚNKP ösztöndíj a kiválósági Kormányrendelet 12. § (3) bekezdése értelmében kiegészíthető a felsőoktatási intézmény ilyen céllal elnyert egyéb támogatásának, illetve saját forrásának terhére. Amennyiben a felsőoktatási intézmény saját forrásból kiegészítő támogatást kíván biztosítani, úgy az ÚNKP támogatási javaslat felterjesztésekor feltünteti az egyéb támogatási forrást és annak mértékét.

6.2.4. A 2018/2019. tanév pályázati fordulójában a Pályázó **több célcsoportra** is benyújthat pályázatot, azonban az elnyert, azonos ösztöndíjas időszakra szóló ösztöndíjak közül csak egyet vehet igénybe, amelyről 2018. szeptember 20-ig nyilatkoznia szükséges a fogadó felsőoktatási intézmény felé.

6.2.5. A 2018/2019. tanév pályázati fordulójában a Pályázó **azonos célcsoportra** több felsőoktatási intézményhez is benyújthat pályázatot. Amennyiben több felsőoktatási intézmény ÚNKP döntési listájában nyertes pályázóként szerepel és ezen felsőoktatási intézményekkel hallgatói jogviszonyt/doktorjelölti jogviszonyt/oktatói, kutatói munkavégzésre irányuló jogviszonyt/oktatói, kutatói munkavégzésre irányuló egyéb jogviszonyt létesít a megpályázott ösztöndíjas időszak alatt, úgy legkésőbb 2018. szeptember 20-ig a Pályázó nyilatkozik arról, hogy választása szerint az azonos ösztöndíjas időszakra vonatkozó ösztöndíjas jogviszonyt mely fogadó felsőoktatási intézménnyel kívánja létesíteni. (Amennyiben az ösztöndíjas időszakok között nincs időbeli átfedés, úgy ösztöndíjas jogviszony létesíthető több fogadó felsőoktatási intézménnyel is.) Az ÚNKP-18-3 azonosító számú pályázat esetén, ha a doktorjelölti jogviszony 2019. február 1. napján jön létre, úgy van lehetőség az első félévre doktori hallgatói ösztöndíj, a második félévre pedig doktorjelölti ösztöndíj igénybevételére.

* 1. ***Az intézményi 40%-os támogatás***

6.3.1. A Fogadó felsőoktatási intézmények intézményi támogatásban részesülnek az intézményüknél ÚNKP ösztöndíjat elnyert ösztöndíjasok arányában, az ösztöndíjak összege 40 %-ának megfelelő támogatás mértékében. (a továbbiakban: intézményi 40%-os támogatás). Az intézményi 40%-os támogatás elnyerése nem pályázati úton történik, hanem a kiválósági Kormányrendelet 12. § (2) bekezdése alapján kerül biztosításra. Az „A” keret, „B” keret, valamint a „Tehetséggel fel!” keret és a Bolyai+ keret már tartalmazza az intézményi 40%-os támogatás mértékét is.

6.3.2. Az intézményi 40 %-os támogatás az ösztöndíjjal támogatott kutatásának dologi és felhalmozási költségeinek, továbbá a felsőoktatási intézmény kutatással összefüggő általános költségeinek, valamint az ösztöndíj lebonyolítási költségeinek fedezetére fordítható. Az általános költségek és a lebonyolítási költségek összege nem haladhatja meg a támogatás összegének ötven százalékát. A témavezetői díjak az intézményi 40%-os támogatásból kerülnek finanszírozásra.

Az intézményi 40%-os támogatás felhasználására vonatkozó elszámolási szabályokat az ÖMSZ 4. számú melléklete tartalmazza.

Az intézményi 40%-os támogatás további, intézményen belüli felhasználására vonatkozó részletszabályok kialakítása intézményi hatáskör, melyet az ÚNKP Szabályzatban kell rögzíteni.

6.3.3. A Támogató a fogadó felsőoktatási intézményektől beérkezett intézményi támogatási javaslatról - mely tartalmazza az intézményi 40%-os támogatás mértékét is - döntést hoz (ÚNKP döntési lista). Amennyiben az intézményi támogatási javaslatban az ösztöndíjas támogatás mértéke módosul, annak megfelelően az intézményi 40%-os támogatás mértéke is változik. A felsőoktatási intézmény mentesül az ösztöndíj összege 40%-ának megfelelő támogatás Támogató számára történő visszatérítési kötelezettsége alól, amennyiben az ösztöndíjas jogviszony az ösztöndíjasnak felróható okból szűnik meg, illetve a felsőoktatási intézmény az ösztöndíjas záró szakmai beszámolóját nem fogadja el és az ösztöndíjas számára visszafizetési kötelezettséget állapít meg.

6.3.4. Az intézményi 40%-os támogatás felhasználásáról a Fogadó felsőoktatási intézmény a záró szakmai beszámoló és pénzügyi elszámolás elkészítése során a Kormányrendelet 12. § (2) bekezdése alapján az intézményi 40%-os támogatás 50%-áról (kutatással összefüggő dologi és felhalmozási kiadások), valamint a legfeljebb 50%-áról (felsőoktatási intézmény általános költségei, ÚNKP lebonyolítási költségei) elkülönített számviteli nyilvántartással számol el a Támogató felé a folyósított ösztöndíjakkal együtt.

1. **Az ÚNKP-ra vonatkozó részletszabályok**

**1. A lebonyolítás rendje**

**1.1.** A pályázat lebonyolítására vonatkozó feladat- és ütemtervet a **jelen szabályzat 2. számú melléklete** tartalmazza.

**1.2.** Az ÚNKP lebonyolítása során a **Fogadó felsőoktatási intézmény** a Pályázati Kiírás 1. számú mellékletében megnevezett intézmény, ahol az ösztöndíjas jogviszony ideje alatt a pályázó hallgatói jogviszonyban/doktorjelölti jogviszonyban/oktatói, kutatói munkavégzésre irányuló jogviszonyban/munkavégzésre irányuló egyéb jogviszonyban áll, és ahol az Ösztöndíjas a kutatási tervében vállalt kutatási/művészeti programját az ösztöndíjas jogviszony ideje alatt megvalósítja.

**1.3.** A Pályázati dokumentáció elkészítése: A Támogató készíti el a Pályázati Kiírást és a kapcsolódó dokumentumokat, valamint az Ösztöndíj Működési Szabályzatot (együttesen: pályázati dokumentáció).

**1.4.** A pályázatok kiírója a Támogató, a Pályázati Kiírást, valamint azok kapcsolódó dokumentumait a Támogató közzéteszi a hivatalos kormányzati honlapján: [**http://www.kormany.hu/hu/emberi-eroforrasok-miniszteriuma**](http://www.kormany.hu/hu/emberi-eroforrasok-miniszteriuma)**.**

**1.5.** A Pályázati Kiírásban megadott határidőig és módon:

- az alapképzésben, mester- (osztatlan) képzésben hallgatói jogviszonyban állók/részt venni szándékozók részére meghirdetett pályázatokat a Fogadó felsőoktatási intézmény rektora,

- a doktori hallgatói, doktorjelölti pályázatokat a Fogadó felsőoktatási intézmény doktori tanácsának elnöke,

- a Bolyai+ fiatal oktatói, kutatói pályázatokat a rektora részére kell benyújtani.

**1.6.** A 2018/2019. tanévre vonatkozó ÚNKP-18-1, ÚNKP-18-2 **keresztféléves pályázók** esetén a Pályázati Kiírás 4.1. pontja szerinti felvételi jelentkezési kérelem benyújtásának minősül, a Pályázó nyilatkozata arról, hogy a 2018/2019. tanév második félévére (februárban induló képzés) a felsőoktatási felvételi eljárásról szóló 423/2012. (XII. 29.) Korm. rendelet 8. § (1) bekezdés a) alpontja szerinti jelentkezési kérelmet fog benyújtani.

Az ÚNKP-18-3 **doktori hallgatói** **keresztféléves pályázók** esetén a Pályázati Kiírás 4.1. pontja szerinti felvételi jelentkezési kérelem benyújtásának minősül, a Pályázó nyilatkozata arról, hogy a 2018/2019. tanév második félévére (februárban induló képzés) az Egyetemi Doktori Tanács doktori szabályzata szerinti jelentkezési kérelmet fog benyújtani.

**1.7.** A nemzeti felsőoktatásról szóló 2011. évi CCIV. törvény 42. § (1) bekezdés a) alpontja szerinti pályázó ahhoz a felsőoktatási intézményhez, ahol **vendéghallgatói jogviszonyban** áll, az ÚNKP keretében pályázatot nem nyújthat be.

**1.8.** A pályázók részére a Pályázati Kiírás megjelenésétől számítva a pályázat benyújtására előírt határidő legalább 30 nap. A benyújtott pályázatok befogadását és formai ellenőrzését, hiánypótlását a Fogadó felsőoktatási intézmény végzi.

A benyújtott pályázatokat a fogadó felsőoktatási intézmény egyedi pályázati azonosító számmal látja el a következő módon: ÚNKP-18–célcsoport szerinti kódszám-típus (ahol releváns)–felsőoktatási intézmény (intézményi kar nélküli) betűkódja–sorszám (a beérkezés időbeli sorrendjében). A beérkezést követően a pályázatok érvényességének formai ellenőrzésére kerül sor.

A Fogadó felsőoktatási intézmény a pályázatok befogadásáról – az egyedi pályázati azonosító feltüntetésével a pályázat fogadó felsőoktatási intézményhez történő beérkezését követő legfeljebb 5 munkanapon belül – értesítést küld a Pályázónak a Pályázati Adatlapon megadott elektronikus címére.

**1.9.** A befogadott, érvényes **pályázatok értékelésére** – az alapképzésben, mesterképzésben hallgatói jogviszonyban állók/részt venni szándékozók pályázatai esetén a Fogadó felsőoktatási intézmény rektorának iránymutatása alapján, a doktori hallgatói, doktorjelölti pályázatok esetén a doktori tanács elnökének iránymutatása alapján a kijelölt munkatársak (az ÚNKP koordinátor irányításával az ÚNKP ügyintéző) **szakértőket kérnek fel**. A szakértő a Pályázati Kiírásban megadott értékelési szempontrendszer alapján pontozza a pályázatot és az értékelés eredményét, valamint a minősítési javaslatát megküldi a Fogadó felsőoktatási intézmény részére. A szakértők számára az értékelésre nyitva álló határidő az értékelésre kiadott pályázati dokumentációk kézhezvételétől számított **legalább 8 munkanap**. A pályázat szakmai tartalmi okból történő elutasítása ellen jogorvoslatnak helye nincs. Fogadó felsőoktatási intézményi hatáskör annak eldöntése, hogy egy pályázatot hány szakértő értékel.   
A pályázatot intézményen kívüli és intézményen belüli szakértő is értékelhet. A szakértői értékelések szöveges kivonatát – a szakértői anonimitás megtartásával - a pályázó kérése a fogadó felsőoktatási intézmény köteles a pályázó részére elektronikus e-mail címére megküldeni.

Az ÚNKP Bolyai+ kutatási terv szakértői értékelésére a fogadó felsőoktatási intézményen belül nem kerül sor, az ÚNKP Bolyai+ kutatási terveket az MTA Bolyai János Kutatási Ösztöndíj Kuratóriuma az Emberi Erőforrások Minisztériuma és a Magyar Tudományos Akadémia közötti 2016. február 1. napján létrejött együttműködési megállapodása keretében értékeli.

**1.10.** A Fogadó felsőoktatási intézménynél a pályázatok szakmai elbírálását követő pontszám szerinti sorrendbe állítását **(ragsorolás)**:

- az „**A” keret tekintetében**, azaz az alapképzésben, mesterképzésben hallgatói jogviszonyban állók/részt venni szándékozók pályázatai esetén a Fogadó felsőoktatási intézmény **rektor**a,

- a „**B” keret tekintetében**, azaz a doktori képzésben részt vevő hallgatók/ doktorjelöltek pályázatai esetén a Fogadó felsőoktatási intézmény **doktori tanácsának elnöke** végzi.

Kivételes esetben a szakértői értékelés (pontozás) alapján kialakult rangsortól a fogadó felsőoktatási intézmény rektora/doktori tanács elnöke szakmai indoklással (pl. az intézmény stratégiai céljai mentén  - Intézményfejlesztési Terv, kiemelt tudományág, kiemelt kutatási téma) eltérhet.

Azon fogadó felsőoktatási intézmények, amelyek az ÚNKP intézményi támogatási keretet az intézményi ÚNKP Szabályzatban is rögzítettek szerint intézményen belül karokra, doktori iskolákra allokálva biztosítja, az intézményi ÚNKP támogatási javaslatot „A” keretnél karonként, „B” keretnél doktori iskolánként, azon belül pontszám szerint rangsorolva célcsoportonként összesített táblázatban állítja össze.

Az elkülönített **keretek** tekintetében, azaz a „Tehetséggel fel!” keret pályázatai esetén a Fogadó felsőoktatási intézmény **rektora rangsorol,** a Bolyai+ keret pályázatai esetén a Fogadó felsőoktatási intézmény rektora célcsoportonként összesített kimutatást készít.

Az intézményi ÚNKP támogatási keret összegéig az összesített, valamint a célcsoportonként bontott ÚNKP támogatási javaslatot mind az „A”, mind a „B”, mind az elkülönített keretekre vonatkozóan a Támogató által megadott sablon szerint a Fogadó felsőoktatási intézmény továbbítja szkennelve, elektronikusan, valamint postai úton is a Támogató részére.

Az ÚNKP támogatási listában szereplő létszám minimum **30%**-ának arányában rangsorolt **tartaléklista** megjelenítése szükséges, az esetleges visszalépők, vagy egyéb ok miatt kieső nyertesek ösztöndíjas helyeinek betöltése érdekében.

A tartaléklista az ÚNKP támogatási javaslat részét képezi, célcsoportonként (az intézményi ÚNKP Szabályzatban rögzített intézményen belüli kari, doktori iskola szerinti bontásban), pontszám szerint rangsorolva, amelyet a Fogadó felsőoktatási intézmény állít össze a II.1.9. pontban leírtak szerint. A tartaléklista összeállításakor kivételes esetben a szakértői értékelés (pontozás) alapján kialakult rangsortól a fogadó felsőoktatási intézmény rektora/doktori tanács elnöke szakmai indoklással (pl. az intézmény stratégiai céljai mentén  - Intézményfejlesztési Terv, kiemelt tudományág, kiemelt kutatási téma) eltérhet.

Azon fogadó felsőoktatási intézmények esetén, amelyek az ÚNKP intézményi támogatási keretet az intézményi ÚNKP Szabályzatban is rögzített szakmai szempontok figyelembe vételével intézményen belül karokra, doktori iskolákra allokálva biztosítja, a tartaléklistát karonként, doktori iskolánként állítja össze.

**1.11.** Az ÚNKP támogatási javaslatról a Támogató a Fogadó felsőoktatási intézménytől beérkezett javaslatok alapján dönt (a továbbiakban: ÚNKP döntési lista), és a döntésről szóló tájékoztatást szkennelve, elektronikusan, valamint postai úton, papír alapon is megküldi a Fogadó felsőoktatási intézmény részére. Az ÚNKP döntési lista a nyertes pályázó Fogadó felsőoktatási intézménynél létrejött hallgatói, doktorjelölti, oktatói, kutatói munkavégzésre irányuló jogviszonyának/munkavégzésre irányuló egyéb jogviszonyának létrejöttével válik jogerőssé.

**1.12.** A Fogadó felsőoktatási intézmény **legkésőbb 2018. augusztus 24-ig** megküldi a pályázatról szóló döntési értesítést a pályázó által a Pályázati Adatlapon megadott elektronikus címére és ezzel egyidejűleg az intézmény honlapján és a helyben szokásos egyéb módon közzéteszi a döntés adatait (pályázati kód, típus; intézmény, kar kódja; tudományági besorolás kódja; kutatási téma címe; ösztöndíjas időszak hossza megjelölésével) a személyes adatoktól elválasztva az egyedi pályázati azonosító feltüntetésével **anonim módon**. Amennyiben az intézményi honlapon történő közzététel személyes adatot érint, úgy a közzétételhez a nyertes pályázók írásbeli hozzájárulását be kell szerezni. Az írásbeli hozzájárulás megtagadása nem érintheti hátrányosan a pályázót.

**1.13.** A Fogadó felsőoktatási intézmény a pályázatról szóló döntési értesítéssel egyidejűleg felhívja a nyertes pályázókat az ösztöndíjas jogviszony feltételeinek (hallgatói jogviszony, doktorjelölti jogviszony, valamint az oktatói, kutatói munkavégzésre irányuló jogviszony/oktatói, kutatói munkavégzésre irányuló egyéb jogviszony) igazolására, valamint elsőéves alapképzésben, és az első éves osztatlan mesterképzésben részt vevő nyertes pályázókat a pályázat keretében benyújtott kutatási tervek témavezető szakmai közreműködésével történő kiegészítésére és benyújtására, melyet a Fogadó felsőoktatási intézmény részére kell:

1.13.1. az ösztöndíjas jogviszonyukat 2018/2019. tanév szeptember hónaptól megkezdőknek 2018. szeptember 20-ig;

1.13.2. az ösztöndíjas jogviszonyukat 2018/2019. tanév február hónapjától megkezdőknek 2019. február 20-ig;

1.13.3. doktorjelölteknél az ösztöndíjas jogviszony alapjául szolgáló jogviszony létesítését követő 10 munkanapon belül benyújtani. A 2018. szeptember hónaptól induló ösztöndíjas jogviszonyok esetén (ideértve az ÚNKP Bolyai+ ösztöndíjban részesülőket) 2018. szeptember 20-ig benyújtani.

1.13.4. Azokban az esetekben ahol az ösztöndíjas jogviszony alapjául szolgáló jogviszony 2018. szeptember 20. után létesül, a nyertes pályázónak 2018. szeptember 20-ig nyilatkoznia kell az ösztöndíj elfogadásáról és azt a Fogadó felsőoktatási intézmény részére be kell nyújtania.

A Fogadó felsőoktatási intézmény elkészíti a végleges ösztöndíjas ÚNKP listát (célcsoportonként és intézményi összesített módon), amelyet megküld 2018. szeptember 28-ig a Támogató részére.

1.13.5. Amennyiben a végleges ösztöndíjas ÚNKP lista valamely támogatottja úgy nyilatkozik, hogy nem kívánja igénybe venni az ösztöndíjat, vagy az ösztöndíjas jogviszonyát II.1.13.1-1.13.4. pontban meghatározott határidőig nem tudja igazolni, úgy a tartaléklistáról történő bevonásra az alábbi szabályok vonatkoznak:

A kieső nyertes pályázó helyére az **azonos célcsoport** tartaléklistáján szereplő sorban következő pályázója lép,

- 5 hónap időtartamú ösztöndíjas jogviszonyra jogosult nyertes pályázó helyére a sorban következő nyertes pályázó lép, függetlenül az ösztöndíjas jogviszony időtartamától (10 hónap időtartamú ösztöndíjas jogviszonyra jogosult nyertes pályázónak a kutatási tervében vállalt első 5 hónap kutatási tevékenységét kell megvalósítania);

- 10 hónap időtartamú ösztöndíjas jogviszonyra jogosult nyertes pályázó helyére a sorban következő 10 hónap időtartamú ösztöndíjas jogviszonyra jogosult nyertes pályázó kerül. Amennyiben a tartaléklistán 10 hónap időtartamú ösztöndíjas jogviszonyra jogosult nyertes pályázó nem szerepel, úgy helyébe két 5 hónap időtartamú ösztöndíjas jogviszonyra jogosult nyertes pályázó léphet.

**1.14.** A végleges ÚNKP ösztöndíjas lista, valamint az intézményi 40%-os támogatási összeg alapján - a támogatott kutatási terveket alapul véve - a Fogadó felsőoktatási intézmény elkészíti az intézményi ÚNKP támogatási keret felhasználásának költségtervét, valamint a Támogatói Okirat/Támogatási Szerződés/Megállapodás kötelező mellékleteit és **2018. szeptember 28-ig** benyújtja a Támogatónak.

**1.15.** A szerződéskötéshez szükséges valamennyi feltétel határidőben való teljesülése esetén a Támogató Támogatói Okiratot bocsát ki/Támogatási Szerződést/Megállapodást köt a Fogadó felsőoktatási intézménnyel, melynek értelmében a Fogadó felsőoktatási intézmény végzi az ösztöndíjak folyósítását a jogosult Ösztöndíjasok részére. A Támogató és a Fogadó felsőoktatási intézmény között létrejövő intézményi Támogatói Okirat/Támogatási Szerződés/Megállapodás mellékletét képezi az adott Fogadó felsőoktatási intézmény végleges ÚNKP ösztöndíjas listája.

**1.16.** Az Ösztöndíjszerződéseket az ösztöndíjat folyósító Fogadó felsőoktatási intézmény köti meg az Ösztöndíjasokkal. Ehhez a Támogató Ösztöndíjszerződés mintát biztosít. Az Ösztöndíjszerződések megkötéséért felelős: a Fogadó felsőoktatási intézmény.

**1.17.** Érvényét veszti a Támogatói döntés, ha az ösztöndíjas mulasztásából, vagy neki felróható egyéb okból az Ösztöndíjszerződés nem jön létre.

**1.18.** Az ösztöndíj és az intézményi 40%-os támogatásoknak a kedvezményezett Fogadó felsőoktatási intézmények részére történő átadása a Támogatói Okiratban/Támogatási Szerződésben/Megállapodás rögzítettek szerint történik. Felelős: Támogató.

**1.19.** A Fogadó felsőoktatási intézmény köteles haladéktalanul, de legkésőbb a tudomására jutástól számított **8 munkanapon belül írásban bejelenteni a Támogatónak** és a Támogatói Okirat/Támogatási Szerződés/Megállapodás módosítását kezdeményezni, amennyiben

a) a támogatott cél szerződés szerinti megvalósítása akadályba ütközik,

b) a Támogatói Okiratban/Támogatási Szerződésben/Megállapodásban foglalt ütemezéshez képest a végrehajtás késedelmet szenved,

c) a Támogatás felhasználásáról történő beszámolás határidejének módosítását kéri,

d) valamint bármely egyéb, az okirat/szerződés/megállapodás lényeges elemét érintő körülmény fennállása esetén.

**1.20.** A Fogadó felsőoktatási intézmény által benyújtott intézményi Támogatói Okirattal/Támogatási Szerződéssel/Megállapodással kapcsolatos módosítási kérelmek befogadása, a szerződésmódosítási kérelmek elbírálása, a szerződésmódosítás kiadmányozása a Támogató feladata.

**1.21.** Az ösztöndíjaknak az Ösztöndíjasok részére történő folyósítása az Ösztöndíjszerződésben rögzítettek szerint történik. Felelős: a Fogadó felsőoktatási intézmény.

**1.22.** Amennyiben a Fogadó felsőoktatási intézmény szerződésszegésről, jogszabálysértésről, az Ösztöndíjszerződéstől való elállásra, vagy annak felmondására okot adó egyéb körülményről, illetve visszafizetési kötelezettség keletkezéséről szerez tudomást, haladéktalanul megteszi a szükséges intézkedéseket és erről értesíti a Támogatót a záró szakmai beszámoló és pénzügyi elszámolás benyújtása keretében.

**1.23.** Az Ösztöndíjasok által benyújtott Ösztöndíjszerződéssel kapcsolatos módosítási kérelmek befogadása, a szerződésmódosítási kérelmek elbírálása, a szerződésmódosítás kiadmányozása a Fogadó felsőoktatási intézmény feladata.

**1.24.** Az **Ösztöndíjasok** az ösztöndíj felhasználásáról **szakmai záró beszámolót** nyújtanak be a Fogadó felsőoktatási intézmény felé.

**1.25.** Az Ösztöndíjasok – kutatási tervének megvalósulásáról benyújtott – szakmai záró beszámolója szakmai megfelelőségének értékelését és minősítését az Ösztöndíjas kutatási tervének figyelembe vételével a Fogadó felsőoktatási intézmény – a belső szabályzatában meghatározottak szerint - szakértő(k) bevonásával végzi.

Az Ösztöndíjasok szakmai záró beszámolójának minősítése:

* nem megfelelő,
* megfelelő,
* kiváló.

A szakértő a szakmai záró beszámolót értékeli és javaslatot tesz a beszámoló minősítésére. Amennyiben a szakértő minősítési javaslata és a fogadó felsőoktatási intézmény minősítése eltér, úgy - a fogadó felsőoktatási intézmény a minősítésében feltünteti a szakértői minősítési javaslattól történő eltérés szakmai indokait. A fogadó felsőoktatási intézmény ehhez újabb szakértőt bevonhat.

A szakértői kör kijelölése alapképzés, mester (osztatlan) képzés esetén a rektor; doktori, doktorjelölti pályázatok esetén a doktori tanács elnöke, Bolyai+ oktató, kutatói pályázatok esetén a rektor iránymutatásával történik.

**1.26.** A Támogatás felhasználásáról a **Fogadó felsőoktatási intézmények záró szakmai beszámolót és pénzügyi elszámolást** nyújtanak be a Támogatói Okiratban/Támogatási Szerződésben/Megállapodásban foglaltak szerint.

**1.27.** A Fogadó felsőoktatási intézmény által a Támogatás felhasználásáról elkészített záró szakmai beszámolót és pénzügyi elszámolást a Támogató ellenőrzi.

**1.28.** A Támogató és a Fogadó felsőoktatási intézmény közötti kapcsolattartás és ügyintézés a Támogató által kijelölt szakmai koordinátoron és a Fogadó felsőoktatási intézmény által kijelölt ÚNKP koordinátoron keresztül történik.

**III. Az ösztöndíjasokra vonatkozó szabályok**

## Az Ösztöndíjasokra vonatkozó szabályokat a jelen szabályzatban meghatározottakon felül a meghirdetésre kerülő Pályázati Kiírás, valamint az ösztöndíjas jogviszonyt keletkeztető Ösztöndíjszerződés tartalmazza.

# IV. A Fogadó felsőoktatási intézményre vonatkozó szabályok

## A Fogadó felsőoktatási intézményre vonatkozó szabályokat a jelen szabályzatban meghatározottakon felül a meghirdetésre kerülő Pályázati Kiírás, valamint a Támogatói Okirat/Támogatási Szerződés/Megállapodás tartalmazza.

**2.** A Fogadó felsőoktatási intézmény a Támogatóval történő kapcsolattartás, valamint a fogadó intézményen belüli feladatkoordináció céljából **ÚNKP koordinátort** jelöl ki.   
Az **ÚNKP koordinátori feladatok** különösen a következők:

* az ÚNKP népszerűsítése intézményen belül,
* a pályázattal kapcsolatos intézményi feladatok koordinálása a rektorral és a kancellárral egyetértésben,

• ÚNKP pályázati ügyintéző(k) kijelölése a rektorral és a kancellárral egyetértésben,   
az intézményen belüli operatív ÚNKP feladatok ellátására,

* a rektor, valamint a doktori tanács elnöke tájékoztatása az intézményi és az őket érintő feladatokról,
* a rektor, valamint a doktori tanács elnöke iránymutatása alapján szakértői kör kijelölése a pályázatok, a szakmai záró beszámolók szakértésére,
* intézményi ÚNKP támogatási javaslat összeállításával kapcsolatos feladatok valamint annak továbbítása a Támogató felé,
* a költségterv összeállításával kapcsolatos feladatok koordinálása és megküldése a Támogató felé,
* az intézmény záró szakmai beszámolója és pénzügyi elszámolása elkészítésével kapcsolatos feladatok koordinálása, valamint megküldése a Támogató részére,
* kapcsolattartás az ÚNKP szakmai koordinátorával az ÚNKP kapcsán felmerülő kérdésekben,
* az ÚNKP ügyintéző(k) munkájának koordinálása és irányítása.

**3.** A Fogadó felsőoktatási intézmény az ÚNKP intézményi operatív feladatok ellátására **ÚNKP pályázati ügyintéző(ke)t** jelöl ki, amelyről (név, telefonszám, e-mail cím), valamint a pályázói megkeresések intézésére nyitva álló ügyfélfogadási időről tájékoztatja a Támogatót. Intézményi döntés alapján ugyanaz a személy elláthatja az ÚNKP koordinátori és ÚNKP pályázati ügyintézői feladatokat is. Az **ÚNKP pályázati ügyintézői feladatok** az ÚNKP koordinátor iránymutatásával különösen a következők:

* a pályázással kapcsolatos információk helyben szokásos módon történő közzététele, a pályázati kiírások megjelenésének népszerűsítése az intézményen belül az ÚNKP koordinátor iránymutatása alapján,
* a pályázat benyújtásával kapcsolatos pályázói kérdések megválaszolása,
* a pályázatok befogadása, a beérkezett pályázatok feldolgozása, a pályázatok formai ellenőrzése,
* a hiánypótlási értesítések megküldése, a hiánypótlások befogadása, a pályázat érvényességének vagy érvénytelenségének megállapítása,
* a pályázatok tartalmi értékelésre történő kiadása,
* a szakértői értékelések összesítése, az értékelések előkészítése rangsorolásra; az első éves hallgatók felvételi eredményének nyomon követése, esetleges sikertelen felvételi esetén az ÚNKP támogatási javaslatból való törlése,
* a pályázók kiértesítése a nyertes pályázatuk eredményéről,
* kapcsolattartás a pályázókkal, a szükséges nyilatkozatok, egyéb dokumentumok bekérése,
* az ösztöndíjas jogviszony-igazolások összegyűjtése, figyelemmel kísérése,
* az Ösztöndíjszerződésekkel kapcsolatos adminisztrációs és érdemi feladatok ellátása,
* a Támogatói Okirattal/Támogatási Szerződéssel/Megállapodással kapcsolatos adminisztrációs és érdemi feladatok ellátása,
* az ösztöndíjas szakmai záró beszámolójával kapcsolatos adminisztrációs és érdemi feladatok ellátása,
* az intézmény záró szakmai beszámolója és pénzügyi elszámolása elkészítésével kapcsolatos feladatok ellátása.

**4.** Az intézményi 40%-os támogatás terhére a Fogadó felsőoktatási intézmény **legkésőbb** **2019. június 15. napjáig intézményi ÚNKP rendezvényt szervez**, amelynek célja, hogy intézményen belül az ÚNKP ösztöndíjasok ismertessék a kutatási tervükben vállalt kutatási feladatok megvalósítását, a kutatás eredményeit.

**5.** A Fogadó felsőoktatási intézmény rektora - a (doktori) hallgatói önkormányzat véleményének kikérésével - a kancellár egyetértésével az ÚNKP intézményi szakmai és operatív lebonyolítási feladatokkal kapcsolatos eljárásrendről intézményi **ÚNKP Szabályzatot alkot**, amely tartalmazza különösen:

* lebonyolítás rendjét, módját felelősök megjelölésével, az ösztöndíjszerződésekkel kapcsolatos eljárási szabályokat;
* összeférhetetlenségi szabályokat;
* a Pályázati Kiírásban a szakértői értékelésre vonatkozó részletszabályokat, továbbá az értékelési szempontrendszer alapján további bírálati szempontokat. Az eddigi tudományos, művészeti tevékenység és kutatási terv értékelési szempontrendszerét;
* az ÚNKP intézményi támogatási javaslat összeállításának intézményen belüli szakmai szempontrendszerét (kari, doktori iskolák szerinti forrásallokáció);
* intézményi 40%-os támogatás felhasználására vonatkozó belső szabályokat;
* az Ösztöndíjas szakmai záró beszámoló benyújtásával, annak kötelező tartalmi elemeivel, a szakmai értékelési szempontjaival kapcsolatos rendelkezéseket.

Az Ösztöndíj Működési Szabályzat 2018/2019. évi pályázati fordulót érintő mellékletei:

számú melléklet: a 2018/2019. évi pályázati fordulóban meghirdetésre kerülő ösztöndíjpályázatok, ösztöndíj összegek (célcsoportonként)

számú melléklet: a 2018/2019. évi pályázati fordulóra vonatkozó feladat- és ütemterv (3 db)

számú melléklet: a 2018/2019. évi pályázati fordulóra vonatkozó intézményi ÚNKP pályázati ügyintézők neve, elérhetősége, ügyfélfogadási ideje, helye

számú melléklet: az intézményi 40%-os támogatás felhasználására vonatkozó elszámolási szabályok

Budapest, 2018. február 26.

Dr. Szabó István

főosztályvezető

Felsőoktatás- és Kutatásstratégiai Főosztály